**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 5TS-1578 „DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2019 m. birželio 14 d. Nr. 34-53

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“, Lietuvos automobilių kelių direkcijos prie Lietuvos Respublikos susisiekimo ministerijos direktoriaus 2019 m. kovo 22 d. įsakymu Nr. V-66 „Dėl kelių priežiūros ir plėtros programos finansavimo lėšas vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti savivaldybėms 2019 metais“, Lietuvos Respublikos aplinkos ministro 2019 m. kovo 27 d. įsakymu Nr. D1-181 „Dėl Bendrųjų miškų ūkio reikmių finansavimo programos lėšų paskirstymą 2019–2021 metams patvirtinimo“ bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2019 m. vasario 21 d. sprendimą Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „21487,5“ įrašyti skaičių „22838,3“ ir juo patvirtintas 2019 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „22882,0“, „10718,3“ ir „2581,9“ įrašyti skaičius „24232,8“, „10777,6“ ir „3382,0“, ir juo patvirtintus 2019 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. pakeisti 1.4 papunkčiu patvirtintas 2019 metų Lazdijų rajono savivaldybės biudžetinių įstaigų pajamas ir išdėstyti jas nauja redakcija (pridedama).

Savivaldybės meras

Šarūnė Dumbliauskienė, tel. (8 318) 66 122

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 5TS-1578 „DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2019 m. birželio 11 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2019 m. vasario 201d. sprendimo Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“ (2019 m. kovo 22 d. redakcija), Lietuvos automobilių kelių direkcijos prie Lietuvos Respublikos susisiekimo ministerijos direktoriaus 2019 m. kovo 22 d. įsakymu Nr. V-66 „Dėl kelių priežiūros ir plėtros programos finansavimo lėšas vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti savivaldybėms 2019 metais“, Lietuvos Respublikos aplinkos ministro 2019 m. kovo 27 d. įsakymu Nr. D1-181 „Dėl Bendrųjų miškų ūkio reikmių finansavimo programos lėšų paskirstymą 2019–2021 metams patvirtinimo“ bei atsižvelgiant į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 1 350,8 tūkst. eurų.

***PAJAMŲ TIKSLINIMAS***. Lietuvos Respublikos socialinės apsaugos ir darbo ministrui patikslinus valstybės biudžeto lėšas, skirtas socialinei paramai mokiniams, savivaldybės biudžeto pajamos šioje eilutėje yra mažinamos 12,0 tūkst. eurų.

Lietuvos automobilių kelių direkcijos prie Lietuvos Respublikos susisiekimo ministerijos direktoriui paskirsčius Kelių priežiūros ir plėtros programos finansavimo lėšas, savivaldybės biudžeto pajamos kitų tikslinių dotacijų eilutėje didinamos 192,0 tūkst. eurų, nes tvirtinant 2019 metų Lazdijų rajono savivaldybės biudžetą buvo tvirtinama preliminari suma (paskirstyta 1 092,0 tūkst. eurų, o biudžete patvirtinta 900,0 tūkst. eurų).

Lietuvos Respublikos aplinkos ministrui skyrus Bendrųjų miškų ūkio reikmių finansavimo programos lėšų miestų miškų priežiūros, apsaugos ir tvarkymo darbams vykdyti (Lazdijų ir Veisiejų miestuose esančių miškų ugdomiesiems kirtimams), savivaldybės biudžeto pajamos kitų tikslinių dotacijų eilutėje didinamos 0,7 tūkst. eurų.

728,8 tūkst. eurų yra didinamos skolintos lėšos, nes birželio mėn. pabaigoje planuojama pasirašyti paskolos sutartį su mažiausią banko maržą pasiūliusiu banku.

Pagal Lietuvos Respublikos 2019 m. valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 punktą savivaldybių tarybos, atsižvelgdamos į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas, turi atitinkamai patikslinti savo patvirtintus biudžetus. Lazdijų rajono savivaldybės administracijai pateikus informaciją apie tokių lėšų gavimą vykdomiems projektams finsansuoti, 410,0 tūkst. eurų yra didinamos savivaldybės biudžeto pajamos Europos Sąjungos finansinės paramos lėšų eilutėje.

31,3 tūkst. eurų didinamos biudžetinių įstaigų pajamos, nes Lazdijų rajono savivaldybės socialinės globos centras „Židinys“ pateikė informaciją, kad iki metų pabaigos prognozuoja surinkti daugiau pajamų nei planavo metų pradžioje (laikinai globojami keturi tėvų globos netekę vaikai iš Kauno rajono, už kuriuos socialinės paslaugos kainą (870 eurų/mėn.) mokės Kauno rajono savivaldybė).

***IŠLAIDŲ TIKSLINIMAS***. 192,0 tūkst. eurų kitų tikslinių dotacijų lėšų siūloma paskirti Lazdijų rajono savivaldybės administracijai Vietinio ūkio ir infrastruktūros priežiūros ir plėtros programos priemonei „Vietinių kelių ir gatvių statyba, rekonstrukcija, remontas, priežiūra“ vykdyti, o 0,7 tūkst. eurų – Aplinkos apsaugos ir teritorijų planavimo programos priemonei „Vykdyti aplinkos apsaugos rėmimo specialiąją programą“.

12,0 tūkst. eurų valstybės biudžeto lėšų siūloma sumažinti Lazdijų rajono savivaldybės administracijos asignavimus Socialinės apsaugos plėtojimo, skurdo bei socialinės atskirties mažinimo programos priemonei „Mokinių aprūpinimas mokinio reikmenimis“ vykdyti.

Pagal Lazdijų rajono savivaldybės administracijos pateiktą informaciją, finansavimo šaltinyje „Europos Sąjungos finansinės paramos lėšos, bendrojo finansavimo lėšos“ didinami šios biudžetinės įstaigos asignavimai Inveticijų programos priemonei „Įgyvendinti ir rengti naujus projektus“ vykdyti (410,0 tūkst. eurų).

Asignavimai iš skolintų lėšų, iš viso 728,8 tūkst. eurų, yra paskirstomi projektams bendrafinansuoti: 237,0 tūkst. eurų skiriami Vietinio ūkio ir infrastruktūros priežiūros ir plėtros programos priemonei „Modernizuoti ir plėtoti geriamo vandens tiekimo bei nuotekų šalinimo tinklus, siurblines“ vykdyti, 349,2 tūkst. eurų ­– Investicijų programos priemonei „Įgyvendinti ir rengti naujus projektus“ ir 142,6 tūkst. eurų ­– priemonei „Finansinių įsipareigojimų vykdymas (prisidedant prie projektų įgyvendinimo).

Lazdijų rajono savivaldybės socialinės globos centro „Židinys“ asignavimai 31,3 tūkst. eurų yra didinami finansavimo šaltinyje „Biudžetinių įstaigų pajamų ir Aplinkos apsaugos rėmimo specialiosios programos lėšos“.

Šiuo tarybos sprendimo projektu siūloma iš savivaldybei tenkančios mokymo lėšų sumos (tvirtinant 2019 m. Lazdijų rajono savivaldybės biudžetą asignavimai numatyti Lazdijų rajono savivaldybės administracijai) skirti lėšų ugdymo procesui organizuoti ir valdyti (direktorių ir pavaduotojų ugdymui darbo užmokestis ir socialinio draudimo įmokos) toms rajono ugdymo įstaigoms, kurioms pagal jose registruotų mokinių skaičių šių lėšų nepakanka atostoginiams išmokėti (kai kurioms lėšų pakanka tik iki gegužės mėn.). Lėšų siūloma skirti šioms ugdymo įstaigoms:

1. Lazdijų mokyklai-darželiui „Kregždutė“ – 0,6 tūkst. eurų;
2. Lazdijų mokyklai-darželiui „Vyturėlis“ – 1,0 tūkst. eurų;
3. Lazdijų r. Kapčiamiesčio Emilijos Pliaterytės mokyklai – 8,1 tūkst. eurų;
4. Lazdijų r. Krosnos mokyklai – 19,0 tūkst. eurų;
5. Lazdijų r. Kučiūnų mokyklai – 8,3 tūkst. eurų;
6. Lazdijų r. Stebulių mokyklai – 7,4 tūkst. eurų;
7. Lazdijų r. Šeštokų mokyklai – 5,1 tūkst. eurų;
8. Lazdijų r. Šventežerio mokyklai – 8,9 tūkst. eurų;
9. Lazdijų r. Seirijų Antano Žmuidzinavičiaus gimnazijai – 1,8 tūkst. eurų.

Iš viso perskirstoma 60,2 tūkst. eurų mokymo lėšų.

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti bei 2018 m. nepanaudota pajamų dalis:

1. Lazdijų rajono savivaldybės administracijos asignavimai *mažinami* Savivaldybės veiklos funkcijų įgyvendinimo programos priemonei „Kitos bendros palaugos“ vykdyti (15,5 tūkst. eurų tūkst. eurų), Vietinio ūkio ir infrastruktūros priežiūros ir plėtros programos priemonei „Modernizuoti ir plėtoti geriamo vandens tiekimo bei nuotekų šalinimo tinklus, siurblines“ vykdyti (43,0 tūkst. eurų paskirsčius skolintas lėšas, projektui bendrafinansuoti panaudotos lėšos perkeliamos į Investicijų programą), *didinami* Savivaldybės veiklos funkcijų įgyvendinimo programospriemonei „Civilinės būklės aktų registravimas“ vykdyti (0,2 tūkst. eurų didinama darbdavių socialinė parama), priemonei „Savivaldybės tarybos darbo organizavimas“ vykdyti (2,6 tūkst. eurų didinama tarybos narių išmokų suma), priemonei „Savivaldybės tarybos darbo organizavimas“ (0,1 tūkst. eurų didinama darbdavių socialinė parama), Aplinkos apsaugos ir teritorijų planavimo programos priemonei „Vykdyti aplinkos apsaugos rėmimo specialiąją programą“ (6,6 tūkst. eurų siūloma skirti projektui „Kraujasiurbių upinių mašalų populiacijos pokyčių stebėjimas ir populiacijos reguliavimas“ iš dalies finansuoti), Investicijų programos priemonei „Įgyvendinti ir rengti naujus projektus“ vykdyti (43,0 tūkst. eurų paskirsčius skolintas lėšas, projektui bendrafinansuoti panaudotos lėšos atkeliamos iš Vietinio ūkio ir infrastruktūros priežiūros ir plėtros programos), Kultūros plėtojimo programos priemonei „Įgyvendinti VšĮ Lazdijų kultūros centro metinį veiklos planą“ vykdyti (2,9 tūkst. eurų siūloma skirti Tarptautinių galiūnų varžybų „Europos taurė 2019“ išlaidoms iš dalies padengti), Nevyriausybinių organizacijų rėmimo programos priemonei Remti religinių bendruomenių veiklą, padėti tvarkyti ir išlaikyti jų turimą materialinę bazę“ (0,9 tūkst. eurų siūloma skirti Veisiejų Šv. Jurgio parapijai Paveisininkų bažnyčios išorei perdažyti), Švietimo ir sporto programos priemonei „Įgyvendinti VšĮ Lazdijų sporto centro metinį veiklos planą“ vykdyti (1,0 tūkst. eurų siūloma skirti „Lietuvos plento taurė“ etapo Lazdijuose organizavimo išlaidoms iš dalies padengti).
2. Lazdijų meno mokyklos asignavimus siūloma padidinti 1,2 tūkst. eurų (V Tarptautinio akordeonistų sąskrydžio ,,Su meile akordeonui“ organizavimo išlaidoms iš dalies padengti).

Šiuo tarybos sprendimo projektu siūloma iš Nevyriausybinių organizacijų rėmimo programos Gegutės kaimo bendruomenei skirti 0,4 tūkst. eurų kunigo Juozo Zdebskio 90-ųjų gimimo metinių minėjimo išlaidoms iš dalies padengti. Taip pat peržiūrėjus skirtų lėšų panaudojimo paskirtis bei pasirinkus kitus lėšų panaudojimo prioritetus, siūloma patikslinti/panaikinti anksčiau Lazdijų rajono savivaldybės tarybos sprendimu skirtas lėšas: 2,4 tūkst. eurų sumažinti Dzūkijos kaimo plėtros partnerių asociacijai (Dzūkijos VVG) skirtą finansavimą, neskirti 0,2 tūkst. eurų Lazdijų r. kūno kultūros mokytojų asociacijai, neskirti 3,0 tūkst. eurų ir 0,6 tūkst. eurų Mikniškių kaimo bendruomenės komitetui ir 0,5 tūkst. eurų Vidzgailų kaimo bendruomenės komitetui.

Gegužės mėn. buvo gauti du UAB „Lazdijų vanduo“ prašymai. Viename prašoma skirti 15,7 tūkst. eurų žvalgybiniam-eksploataciniam vandens gręžiniui Mikniškių kaime įrengti, kitame – 6,4 tūkst. eurų notarinėms paslaugoms apmokėti, vykdant 2019 m. kovo 19 d. Lazdijų rajono savivaldybės tarybos sprendimą Nr. 5TS-1636 „Dėl Lazdijų rajono savivaldybei nuosavybės teise priklausančio turto perdavimo patikėjimo teise uždarajai akcinei bendrovei „Lazdijų vanduo“. Siūloma šių lėšų papildomai neskirti, nes 2019 m. kovo 29 d. Lazdijų rajono savivaldybės tarybos sprendimu skirtų 144,0 tūkst. eurų lauko vandentiekio tinklų projektavimo ir statybos darbams apmokėti (nuo Barčių kaimo iki Veisiejų miesto) poreikio teisėtumas yra vertinamas atsakingų specialistų. Kol vyksta tyrimas, siūloma minėtas išlaidas padengti iš jau skirtų 144,0 tūkst. eurų.

Lazdijų r. Kapčiamiesčio Emilijos Pliaterytės mokykla informavo, kad 2019 m. Lazdijų rajono savivaldybės biudžete numatytų 6,8 tūkst. eurų tvorai įrengti nepakanka (atlikus apklausą, paaiškėjo, kad reikėtų apie 10,0 tūkst. eurų), o mokyklos bendruomenei labai praverstų sliekinis transporteris katilinėje, kurio kaina 3,5 tūkst. eurų. Tad šiuo tarybos sprendimo projektu siūloma perkelti 3,5 tūkst. eurų iš kitų prekių ir paslaugų įsigijimo išlaidų į įrenginių įsigijimo išlaidas.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė